 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት መንግስቲ ካናዳ ሓሺሽ ንመዘናግዒ ክጥቀምሉ ፈቒዱ 20 ሰነ 2018 ምንጪ ስእሊ, AFPGetty መግለጺ ስእሊ, እቲ ባይቶ 52 ድምፂ ድጋፍን 29 ድምፂ ተቓውሞን ረኺቡ እዩ ሓሊፉ ባይቶ ካናዳ ነቲ ናይ ሓሺሽ ሕጊ ንምጽዳቑ ዝተኻይደ መስርሕ ነታ ናይ መወዳእታ መሰናኽል ትማሊ ሰሉስ ብ52 ብ29 ድምጺ ተዓዊቱ እቲ ዝጸደቐ ሕጊ ድሮጋ ከመይ ከምዝቦቁልን ዝከፋፈልን ዝሽየጥን ይቆጻጸርን ስርዓት የትሕዝን ተብሂሉ ካናዳውያን ካብ ወርሒ መስከረም ጀሚሮም ሓሺሽ ብሕጋዊ መንገዲ ክገዝኡን ክጥቀምሉን ክጅመሩ ኢዮም ካናዳ ብዓለም ደረጃ ሓሺሽ ንመዛነዪ ክትጥቀመሉ ሕጋውነት ዘልበሰት ካልአይቲ ሃገር ኢያ ዩራጋይ ኣብ ታሕሳስ 2013 ሓሺሽ ንመዛነዪ ክሽየጥ ዘፍቀደት ቀዳመይቲ ሃገር ኢያ ብርክት ዝበላ ናይ ኣሜሪካ ግዝኣታትውን ሓሺሽ ብሕጋዊ መንገዲ ክሽየጥ ዘፍቅድ ሕጊ ክተኣታቶ ደጊፈን ኣለዋ ኣብ ካናዳ ኣብ 1923 ሓሺሽ ሒዙ ዝተረኽበ ብወንጀል ይቕጻዕ ነይሩ ካብ 2001 ንድሓር ግና ሓሺሽ ንሕክመናዊ ኣገልግሎት ክውዕል ብሕጊ ተፈቒዱ ቀዳማይ ምኒስተር ጃስቲን ትሩዴዎ ኣብ ዝገበሮ ትዊት ስጋብ ሕጂ ንደቅና ሓሺሽ ምርካብ ኣዝዩ ቀሊል ኢዩ ነይሩ ነቶም ገበነኛታት ድማ መኽሰቦም ንምኽዕባት ሓጋዚ ነይሩ እንተኾነ ገለ ጉጅለታት ነዚ ሓድሽ ሕጊ ተቓዊሞሞ ኢዮም ብፍላይ ተቓወምትን ዓቃብያውይንን ከምኡውን እቶም ደቂ መሬትን ሻቕሎቶም ገሊጾም ምንጪ ስእሊ, Press Association መግለጺ ስእሊ, ኣብ ልዕሊ ካናቢስ ግን ሐዝውን ዝተወሰነ እገዳ ከህሊ እዩ ተባሂሉ እቲ መንግስቲ ነተን ኣውራጃታትን ግዝኣታትን ካብ ሰሞንተ ስጋብ 12 ሳምንታት ኣብ ዘሎ ኣዋናት ናይ ሓሺሽ መሸጢ ዕዳጋታት ክምስርታ ሓቲቱ ኣሎ መንግስቲ ካናዳ ኣብ 2015 ንመግዝኢ ሓሺሽ ስጋብ 4.5 ቢሎን ዶላር ኣጥፊኣ ሕጋዊ ሓሺሽ ብኸመይ ኢዩ ኣብ ካናዳ ክሰርሕ? 